पाएं अपने शहर की ताज़ा ख़बरें और फ्री ई-पेपरडाउनलोड करें
शहर के कोेविड 19 हॉस्पिटल में बुधवार को ऑक्सीजन जनरेशन प्लांट शुरू कर दिया गया है। इस प्लांट के शुरू हो जाने के बाद अब डेडिकेटेड कोविड हॉस्पिटल में ऑक्सीजन की समस्या खत्म हो गई है। अस्पताल के 75 बेड पर अब चौबीसों घंटे निर्बाध ऑक्सीन की सप्लाई होगी। इसके साथ ही रायगढ़ से रोजाना ऑक्सीजन सिलेंडर लाने की समस्या भी खत्म हो गई है। क्योंकि कोविड हाॅस्पिटल में लगा जरनेटर प्लांट 24 घंटे में 88 सिलेंडर के बराबर ऑक्सीजन जनरेट कर उसकी सीधे सप्लाई करेगा।
शुक्रवार को जिले के प्रभारी मंत्री अमरजीत भगत, संसदीय सविच व कुनकुरी विधायक यूडी मिंज, जशपुर विधायक विनय भगत, पत्थलगांव विधायक रामपुकार सिंह, नगरपालिका अध्यक्ष नरेशचंद्र साय द्वारा आनलाईन ऑक्सीजन जनरेटर प्लांट का उद्घाटन किया गया। इस ऑक्सीजन जनरेटर प्लांट की क्षमता 420 लीटर प्रति मिनट है। 1:5 करोड़ की लागत से इस प्लांट को कोविड हॉस्पिटल में स्थापित किया गया है। कोविड हॉस्पिटल में इस जनरेटर प्लांट से 44 सामान्य बेड, 22 आईसीयू बेड में लगातार ऑक्सीजन की सप्लाई शुरू कर दी गई है। सीएमएचओ डॉ पी सुथार ने बताया कि वर्तमान में एमसीएच विंग के 75 बेड में 9 बेड आईसीयू, 4 बेड एचडीयू, 60 बेड ऑक्सीजन युक्त और 21 ऑक्सीजन कंसेटेटर उपलब्ध है।
सिलेंडर तभी जब प्लांट में आएगी खराबी
इस मशीन के लग जाने के बाद अब कोविड हॉस्पिटल में ऑक्सीजन सिलेंडर की जरूरत नहीं पड़ेगी। ऑक्सीजन सिलेंडर को अब केयर सेंटरों में भी भेजा जाएगा। इससे पहले तक ऑक्सीजन लेने के लिए जिले से रोजाना 30 खाली सिलेंडर लेकर गाड़ी रायगढ़ जाती है। रायगढ़ से सिलेंडर को जशपुर तक आने में 14 से 16 घंटे का समय लग जाता था। डॉक्टरों का कहना है कि अब इस हॉस्पिटल में सिलेंडर की जरूरत तभी पड़ेगी जब लंबे समय तक बिजली गुल रहे या फिर प्लांट में कोई खराबी आएगी।
जांच बढ़ी इसलिए मरीजों की संख्या भी बढ़ रही
जिले में मई के महीने में कोरोना संक्रमित मरीजों की संख्या रोजाना नए रिकार्ड बन रहे हैं। मंगलवार को जिले भर में 633 नए मरीज मिले हैं। जो अबतक में सर्वाधिक है। 25 दिन के लॉकडाउन के बावजूद इतनी बड़ी संख्या में केस मिलने से लोग चिंतित हैं। सीएमएचओ डॉ सुथार ने बताया कि केस बढ़ने की वजह जांच बढ़ाया जाना है। जशपुर जिले में रोजाना करीब 2 हजार लोगों की जांच की जा रही है। मरीज के प्रायमरी कांटेक्ट वालों की जांच की जा रही है। प्रायमरी कांटेक्ट मरीज से लेकर उन्हें फोन कर बुलाया जा रहा है। सीएमएचओ ने बताया कि अभी भले ही यह आंकड़े ज्यादा आ रहे हैं पर जब मरीजों की संख्या में कमी आना शुरू होगा तो यह आंकड़ा फिर से नहीं बढ़ेगा। क्योंकि जिले में संक्रमण की चैन तोड़ने के लिए जांच में सख्ती बरती गई है।
जशपुर शहर में मिले 95 मरीज
अभी भी जशपुर शहरी इलाके में सबसे ज्यादा संख्या में मरीज मिल रहे हैं। मंगलवार काे दिनभर हुई जांच में जशपुर शहर में 95 नए कोरोना मरीजों की पहचान हुई है। इसके अलावा लोदाम में 24, मनोरा में 24, दुलदुला में 47, बगीचा में 93, कुनकुरी में 83, कांसाबेल में 50, फरसाबहार में 76, पत्थलगांव में 141 नए केस मिले हैं।
20 साल के युवक सहित तीन की मौत
बुधवार को शहर के कोविड हॉस्पिटल में 3 मरीजों की मौत हुई है। मरने वालों में शहर के कदमटोली निवासी 20 वर्षीय एक युवक शामिल है। युवक की मौत का कारण फेफड़े में इंफेक्शन बढ़ना और सांस लेने में तकलीफ है। दुलदुला के 72 वर्षीय एक मरीज और कदमटोली के 20 वर्षीय एक मरीज की भी कोरोना से मौत हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn